અમદાવાદ: અમદાવાદની સાબરમતી સેન્ટ્રલ જેલમાંથી કાચા કામનો કેદી દીવાલ કૂદીને ફરાર થઇ જતાં વધુ એક વખત સેન્ટ્રલ જેલની સુરક્ષાને લઇને સવાલો ઊભા થયા છે અને જેલ તંત્ર સહિત પોલીસ દોડતી થઈ ગઈ છે. ગત મહિને સરદારનગરમાં થયેલી હત્યાના કેસમાં ઝડપાયલો પ્રવીણ ઉર્ફે ભોલો ધવલ કાચા કામના કેદી તરીકે સેન્ટ્રલ જેલમાં હતો. ગઇ કાલે ધોળા દિવસે પ્રવીણ જેલની દીવાલ કૂદીને ફરાર થઇ જતાં જેલ સુરક્ષાકર્મીઓ ઊંઘતા ઝડપાયા છે. રાણીપ પોલીસે ફરિયાદ દાખલ કરી છે ત્યારે આરોપીને શોધવા માટે ક્રાઇમ બ્રાંચે તપાસ શરૂ કરી છે.